Na čele diplomatických misií stoja diplomati kategorizovaní do troch tried: - veľvyslanci alebo nunciovia, ktorí sú poverení u hláv štátov a iní šéfovia misií rovnocennej hodnosti, - vyslanci, ministri a internunciovia, poverení u hláv štátov, - chargé d’affaires, poverení u ministrov zahraničných vecí. Podľa hierarchického učlenenia diplomatických hodností sa člení na tieto diplomatické funkcie: - radcovia veľvyslanectva alebo radcovia vyslanectva, - tajomníci (prvý, druhý, tretí, prípadne štvrtý), - atašé (obchodný, vojenský, policajný, tlačový, kultúrny, vedecký atď.) a ďalší.
Diplomatická hodnosť vyjadruje kariérne a protokolárne postavenie zamestnanca na diplomatickom mieste v súlade s medzinárodnými zvyklosťami, ako aj odbornú spôsobilosť a pripravenosť na výkon zahraničnej služby Slovenskej republiky. Súbor kvalifikačných požiadaviek a predpokladov nutných pre kariérny postup, ako aj pravidlá, podmienky a procedurálny postup pri udeľovaní alebo prepožičiavaní diplomatických hodností sú zakotvené v Kariérnom poriadku Ministerstva zahraničných vecí Slovenskej republiky. Udeľovanie alebo prepožičanie diplomatických hodností je dôležitým nástrojom personálnej politiky ministerstva.
hierarchické členenie diplomatických funkcií do určitých tried podľa určitých kritérií v komplexnej sústave personálneho substrátu diplomatickej služby konkrétneho štátu
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.